327.01 REGOLAMENTI DWAR ID-DRITTIJIET GĦAL TAGĦLIM L-AVVIŻ LEGALI 81 tal-1975, kif emendat bl-Avviżi Legali 89 tal-1980, 87, 116 u 133 tal-1993, 424 tal-2007 u 373 tal-2009. L-AVVIŻ LEGALI 81 tal-1975, kif emendat bl-Avviżi Legali 89 tal-1980, 87, 116 u 133 tal-1993, 424 tal-2007 u 373 tal-2009. 1. It-titolu ta’ dawn ir-regolamenti hu Regolamenti dwar id-Drittijiet għal Tagħlim. 2. Tifsir. Emendat: A.L.373 tal-2009. Kap. 327. F’dawn ir-regolamenti, kemm-il darba r-rabta tal-kliem ma teħtieġx xort’oħra "Direttur" tfisser id-Direttur Ġenerali responsabbli għad-Direttorat għal Servizzi Edukattivi imwaqqaf bl-artikolu 10 tal-Att dwar l-Edukazzjoni; "Malta" għandha 1-istess tifsir kif mogħti lilha bil-Kostituzzjoni ta’ Malta; "student Malti" tfisser student li normalment jirrisjedi f’Malta u tinkludi resident fi Stat Membru tal-Unjoni Ewropea: Iżda l-Ministru jista’, fid-diskrezzjoni tiegħu, jiddikjara lil xi student bħala student Malti għall-finijiet ta’ dawn ir-regolamenti; "Ministru" tfisser il-Ministru responsabbli għall-edukazzjoni. 3. Drittijiet li għandhom jitħallsu. Emendat: A.L.133 tal-1993; A.L.373 tal-2009. (1) Id-drittijiet li għandhom jitħallsu minn persuni li mhumiex ċittadini ta’ Stat Membru tal-Unjoni Ewropea li jkunu qegħdin jingħataw tagħlim full-time f’xi livell ta’ tagħlim li jidher fl-ewwel kolonna ta’ l-Iskeda, mniedi mid-Direttorat għal Servizzi Edukattivi, għandhom ikunu dawk id-drittijiet li jidhru biswit il-livell ta’ tagħlim fit-tieni kolonna ta’ l-istess Skeda. (2) Dawk id-drittijiet għandhom jitħallsu fl-uffiċċju tad-Direttorat għal Servizzi Edukattivi jew f’dik l-iskola, kulleġġ jew istituzzjoni edukattiva oħra lid-Direttur jista’ jispeċifika minn żmien għal żmien. 4. Mod tal-ħlas. (1) Fil-każ ta’ tagħlim full-time, terz tad-dritt annwali għandu jitħallas fi żmien għaxart ijiem tax-xogħol mill-bidu ta’ kull tremestru. (2) Fil-każ ta’ tagħlim part-time, id-dritt annwaliħiħ għandu jitħallas mar-reġistrazzjoni, iżda jitħallas lura jekk il-kors ma jsirx. (3) Id-Direttur jista’, fid-diskrezzjoni tiegħu, jestendi ż-żmien li fih dawk id-drittijiet għandhom jitħallsu jew jagħti li dawk id-drittijiet jitħallsu b’rati, hekk iżda li d-dritt annwal ikollu jitħallas fis-sena akkademika li għaliha jirreferi. (4) Jekk xidritt, jew parti minn dritt, ma jitħallasx meta jkollu jitħallas skond id-disposizzjonijiet tas-subregolamenti ta’ qabel, id-Direttur jista’ jżomm lill-istudent li jkun milli jattendi l-kors li dwar u d-dritt jew il-parti mid-dritt, skond il-każ, ikollu jitħallas, mingħajr ħsara għall-jedd tad-Direttur milli jiġbor id-dritt li jkollu hekk jitħallas. 5. Ħlasijiet lura. Bla ħsara għad-disposizzjonijiet tar-regolament 4(2), ebda dritt imħallas skond dawn ir-regolamenti ma jiħallas lura ħlief meta applikazzjoni dwar student tkun ġiet irtirata mhu aktar tard minn ħmis tax-il ġurnata qabel il-bidu tal-kors relattiv. 6. Xorta u/jew livell edukattiv tal-kors. Meta, sabiex jiġi stabbilit id-dritt li jkollu jitħallas, jinqala’ dubju dwar ix-xorta u/jew il-livell edukattiv ta’ xikors partikolari, dik ix-xorta u/jew dak il-livell edukattiv għandu jiġi deċiż mid-Direttur. 7. Eżenzjoni mid-drittijiet. Il-Ministru jista’ f’kull żmien jeżenta kull student li ma jkunx student Malti, mill-ħlas tad-dritt kollu, jew ta’ parti mid-dritt, li jkollu jitħallas skond dawnn ir-regolamenti, mminħabba d-disposizzjonijiet ta’ xi ftehim internazzjonali jew arranġament ta’ skambju.